CELEX: C2004/262/54
Language: el
Date: 2004-10-23 00:00:00
Title: Υπόθεση T-198/04: Προσφυγή του José Félix Merladet κατά της Επιτροπής των Ευρωπαϊκών Κοινοτήτων, η οποία ασκήθηκε στις 28 Μαΐου 2004

23.10.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 262/28
            
         Προσφυγή του José Félix Merladet κατά της Επιτροπής των Ευρωπαϊκών Κοινοτήτων, η οποία ασκήθηκε στις 28 Μαΐου 2004
   (Υπόθεση T-198/04)
   (2004/C 262/54)
   Γλώσσα διαδικασίας: η γαλλική
   Ο José Félix Merladet, διαμένων στο Overijse (Βέλγιο), εκπροσωπούμενος από τον Nicolas Lhoëst, avocat, με τόπο επιδόσεων στο Λουξεμβούργο, άσκησε προσφυγή, στις 28 Μαΐου 2004, κατά της Επιτροπής των Ευρωπαϊκών Κοινοτήτων ενώπιον του Πρωτοδικείου των Ευρωπαϊκών Κοινοτήτων.
   Ο προσφεύγων ζητεί από το Πρωτοδικείο:
   
               —
            
            
               να ακυρώσει την έκθεση εξελίξεως σταδιοδρομίας του προσφεύγοντος η οποία αφορά την περίοδο από της 1ης Ιουνίου 2001 έως της 31ης Δεκεμβρίου 2002,
            
         
               —
            
            
               να ακυρώσει τη ρητή απόφαση της AΔΑ της 12ης Φεβρουαρίου 2004, με την οποία απορρίφθηκε η ένσταση του προσφεύγοντος,
            
         
               —
            
            
               να καταδικάσει την καθής στο σύνολο των δικαστικών εξόδων.
            
         Λόγοι ακυρώσεως και κύρια επιχειρήματα
   Προς στήριξη της προσφυγής του, ο προσφεύγων προβάλλει παρατυπία της διαδικασίας αξιολογήσεως. Κατά την περίοδο αναφοράς, ο προσφεύγων εργάσθηκε στην αντιπροσωπεία της Επιτροπής στο Νέο Δελχί (Ινδία) και στο Μαπούτο (Μοζαμβίκη) εξαρτώμενος ιεραρχικώς από διαφόρους προϊσταμένους. Κατά τον προσφεύγοντα, η έκθεση εξελίξεως σταδιοδρομίας δεν λαμβάνει υπόψη, στο προσήκον μέτρο, τις εκτιμήσεις των εν λόγω προϊσταμένων υπό τους οποίους εργάστηκε περισσότερο από ένα μήνα.
   Ο προσφεύγων προβάλλει, εξάλλου, πρόδηλο σφάλμα εκτιμήσεως και έλλειψη αιτιολογίας.